Občina Starše, Starše 93, 2205 Starše, na podlagi Pravilnika o subvencioniranju stroška odlaganja azbestnih plošč v občini Starše (MUV 7/2024) in Odloka o proračunu občine Starše za leto 2025 (MUV 24/2024), objavlja

**JAVNI RAZPIS O SUBVENCIONIRANJU STROŠKA ODLAGANJA AZBESTNIH PLOŠČ V OBČINI STARŠE V LETU 2026**

1. Predmet javnega poziva je dodelitev proračunskih sredstev Občine Starše (v nadaljevanju: občine) v obliki enkratne denarne pomoči (v nadaljevanju: subvencije) za sofinanciranje stroškov odlaganja azbestnih plošč v občini Starše.
2. Skupni znesek razpisanih sredstev je 20.000,00 EUR.
3. Upravičenci do prejema proračunskih sredstev po tem pravilniku so občani – fizične osebe, ki so lastniki oziroma solastniki stanovanjskih, gospodarskih ali drugih nestanovanjskih objektov v Občini Starše.
4. Upravičenec je upravičen do 100% višine stroškov, ki so s strani izvajalca gospodarske javne službe po zakonu obračunani za odlaganje azbestnih odpadkov, s pripadajočo zakonsko okoljsko dajatvijo za odlaganje odpadkov in davkom na dodano vrednost, vendar največ do višine 1.000,00 EUR.
5. Vlogo za dodelitev subvencije upravičenec vloži v pisni obliki ali odda v elektronski obliki na priloženem obrazcu. Vlogi je potrebno priložiti:

* fotografijo objekta pred odstranitvijo azbestnih plošč,
* fotografijo po odstranitvi azbestnih plošč,
* če je prosilec najemnik: soglasje lastnika stanovanjskega, kmetijskega in drugega privatnega gospodarskega objekta k izvedenemu posegu.

1. Poziv je odprt do porabe sredstev oz. najkasneje do 30.10.2026.
2. Zadnji rok za vložitev vlog je 30.10.2026. Upravičenci vložijo vloge za dodelitev sredstev na naslov: Občina Starše, Starše 93, 2205 Starše, osebno dostavijo na vložišče občine ali po elektronski pošti na naslov: [obcina@starse.si](mailto:obcina@starse.si)
3. O dodelitvi sredstev upravičencem po tem pozivu bo odločeno z odločbo občinske uprave. Odločba bo prosilcem posredovana najkasneje v 60 dneh od prejema popolne vloge. Vloge se bodo reševale sproti, do porabe sredstev.
4. Vse dodatne informacije o razpisnih pogojih in postopku so na voljo na občini na tel. št.: 02/ 686 48 00 ali 02/ 686 48 08 (Robert Tommasini).
5. V besedilu javnega poziva uporabljeni izrazi, ki se nanašajo na fizične osebe in so zapisani v moški slovnični obliki, so uporabljeni kot nevtralni za ženski in moški spol.

Štev. 00710-0001/2026 **OBČINA STARŠE**

Datum: 21.01.2026 **župan**

**Stanislav Greifoner**